Gerrard skårte et mål i kvalifiseringskampene til EM, mot hhv Makedonia og et mål i en vennskapskamp mot Serbia og Montenegro før selve EM. Gerrard ble tatt med av landslagssjef Sven-Göran Eriksson i troppen til EM. Han spilte samtlige av Englands tre kamper i Gruppe B mot Frankrike (tap 2-1), Sveits (seier 3-0) og Kroatia (seier 4-2). Gerrard skårte også det tredje målet i seieren over Sveits. England kom på andreplass i gruppen og møtte vinneren av Gruppe A i kvartfinalen, Portugal. Her stoppet det for England og Gerrard. Han ble byttet ut etter 81 minutter, og England tapte kampen etter 6-5 i straffesparkkonkurransen.